Author: Ron Graham
Bigfala wud Nambangga (Banian Tri) haf blong hem i faldaon finis. Afta, ol man blong vilej oli no save mekem wosip long spirit blong hem. Jisas Kraes, hem i tru God, mo hem i stamba blong laef we i no save finis (1Jon 5:20)
Long wan kastom vilej long Tana aelan i gat wan wud. Nao nem blong hem Nambangga. Hem i wan olfala tri mo i bigfala tu. Plante man we oli stap long vilej ya, oli bin stap wosip long spirit we hem i stap long tri ya. Fasin ya i bin wan kastom blong vilej ya longfala taem i pas finis.
Be i no long taem i pas finis, wud ya i brok, mo long naet bigfala haf long tri ya i foldaon bigwan, i brok, i ded long graon ya. Ol man blong vilej oli fraet tumas, mo oli sapraes. Biaen, ol man Ostrelia, oli i go long vilej ya blong talem guidnuis blong Jisas Kraes. Oli talem se, Jisas hem i Tru Tok blong God, mo hem tu i Hae God, we i wokem olgeta samting long wol ya mo long heven (Jon 1:1-5,14). Paoa blong God ya i antap olgeta, i winim paoa blong evri narafala god o spirit.
Nao God, bifo bifo, i mekem graon, mo olgeta samting we i stap long graon. Mo tu, hem i mekem solwota, mo dipsi tu, mo olgeta samting we i stap long solwota, mo dipsi tu. Mo tu, hem i mekem skae, mo olgeta samting we i stap long skae (Jenesis 1:1-31, 2:1-2, Kolosi 1:15-20). Nao God ya i wan God nomo, be i gat trifala i kamaot long hem: Papa long Heven, Jisas we i stret Pikinini blong hem, mo Tabu Spirit, trifala i stap oltaem, mo trifala i sem mak olgeta. Trifala ya, i stap olsem wan God nomo, we i hae we i hae. Mo trifala ya togeta, i mekem olgeta samting we oli stap (2Korin 13:14).
Jif blong kastom vilej ya, hem i ting se, "No man bifo i bin talem mi samting ya. God blong yufala i strong, be god blong mi i slak, i nogud we me gohed long wosip long hem." Mo jif ya i gat wora long eye blong hem i ron. Mo ol man long vilej ya i no letem ol man Ostrelia se oli sidaon andanit Nambangga, from ol man long vilej i fraet we Hae God maet i mekem tri i brok moa, mo narafala haf i foldaon mo kilim sam man.
Wan man Ostrelia, taem i bin prij long olgeta, i talem stori we i kamaot long 1King 18:20-40 long Baebol ya.
Hemia stori blong profet Elaeja we hem i testem ol profet blong Bal. Nao Bal ya, hem i wan kastom god, mo 450 profet (oli olsem ol kleva) oli singaotem hem. Elaeja i talem se, "Yufala i mekem wan alta wetem ston, mo yu puttum faewud long hem, mo buluk antap. Nao yu singaotem kastom god blong yu, blong i senem faea we bae i bonem sakrefaes ya." Oli mekem olsem, mo oli kraeaot bigwan, mo oli danis, mo oli katkatem bodi blong olgeta. Samting ya i gohed longtaem be Bal i no save mekem any samting. Elaeja i jikim olgeta se, "Ating god blong you i slip, o hem i aot long ples ya."
Afta, Elaeja i mekem alta olsem, be i talem say, "Yufala i putum wora long hem." Trifala taem oli putum plante wora long buluk mo wud mo ston alta mo graon olbaot. Afta, Elaeja i mekem wan smol prea blong askem God se i sanem faea i kamdaon long Heven. Mo fae i kam kwiktaem, i bonem olgeta samting ya, faea i kakae buluk, mo wud, mo ston, mo wora long graon tu. I gat nating i stap, nogat.
Hae God ya i no rot olsem wud, i no kam slak, i no foldaon samtaem. I no gat en blong hem. Paoa mo laef blong hem i stap, gogo i no save finis, mo hem i laekem tumas we yu kasem laef ya sapos yu bilif mo obei stret Pikinini blong hem, Jisas Kraes. Hem i tru God, i no olsem spirit blong ston o tri o animol o man. Olgeta ya, oli no god blong wosip, oli samting nating we tru God i bin mekem. Hemia nao, yumi mas wosip long God we bifo i mekem olgeta samting.
eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn